**ТЭМА: Антонімы, іх роля ў маўленні**

**Навучальная мэта** на ўрок: мяркуецца, што да заканчэння ўрока вучні :

* паглыбяць веды пра антонімы;
* будуць ведаць ролю антонімаў у беларускай мове;
* будуць умець знаходзіць антонімы ў тэксце, вызначаць іх сэнсава-стылістычную ролю, падбіраць антонімы да слоў розных семантычных груп.

**Задачы асобаснага развіцця вучняў**:

* садзейнічаць развіццю навыкаў грамадзянскіх кампетэнціі ўсіх удзельнікаў навучальнага працэсу;
* стварыць сітуацыю поспеху і ўмовы для выхавання павагі сваіх сяброў, узаемадапамогі;
* выхоўваць любоў да Беларусі, павагу да ветэранаў.

**Абсталяванне**: падручнік, карткі, “Слоўнік антонімаў” У.М.Лазоўскі

**Ход урока**

**І этап. Арганізацыйны момант ( да 1 хвіліны)**

Мэта : псіхалагічная падрыхтаванасць класа да ўрока, арганізацыя ўвагі вучняў.

Педагагічная задача: арганізаваць і падрыхтаваць вучняў да работы.

|  |  |
| --- | --- |
| Дзейнасць настаўніка | Дзейнасць вучняў |
| Слова настаўніка  Добры дзень! Я рада сустрэчы з вамі, сябры! Падніміце руку , калі…   * у вас добры настрой; * вы гатовы актыўна працаваць на сённяшнім уроку; * вы разумееце, што сяброўства і згода – памочнікі любой справы.   Адкрыйце сшыткі і запішыце дату . | Паднімаюць рукі.  Запісваюць дату . |

**ІІ этап. Кантрольна-ацэначны этап (да 5 хвілін)**

Мэта: арганізаваць сітуацыю адказнасці за выкананне дамашняга задання.

Педагагічная задача: праверка дамашняга задання на адзнаку.

|  |  |
| --- | --- |
| Дзейнасць настаўніка | Дзейнасць вучняў |
| 2.1.Мы рыхтуемся да праверкі д/з. Адкажыце на пытанні (вусна, з каментарыямі).  -Лексіка - гэта навука, якая вывучае часціны мовы?  -У беларускай мове словы маюць прамое і непрамое значэнне?  -Як называюцца словы адной часціны мовы, блізкія па значэнні?  2.2. Працягніце фразу:  Лексічнае значэнне слова- гэта...  У беларускай мове словы маюць значэнне ...  2.3. -Назавіце прыклады слоў, ужытых у прамым і ў пераносным значэнні.  -Падабярыце сінонімы да слова Радзіма.  -Як мы павінны адносіцца да Беларусі?  2.4. Практ 154 Якія пытанні ўзніклі ў вас пры выкананні дам. практ. Назавіце снонімы.  - Я бачу , што вы засвоілі тэму. | 2.1Адказваюць на пытанні .  2.2. Працягваюць фразу.  2.3. Называюць прыклады, падбіраюць сінонімы, выказваюць свае адносіны.  2.4. Называюць сінонімы.(Талковы , галавасты; трушчылі, палілі ворагаў, вылюдкаў звяруг , вісус, гарэза; ляпіўся, чэпіцца). |

**ІІІ. Арганізацыйна-матывацыйны этап (да 5 хвілін)**

Мэта: арганізаваць сітуацыю пазнавальнай матывацыі.

Педагагічная задача: стварыць ўмовы для самавызначэння вучняў на дзейнасць і яе вынікі.

|  |  |
| --- | --- |
| Дзейнасць настаўніка | Дзейнасць вучняў |
| 3.1 — Зараз мы пагуляем. Я называю словы, а вы — словы з супрацьлеглым значэннем.  Дзень -ноч, вечар-раніца, вялікі – маленькі, моцны-слабы, мір-вайна.  3.2. Пытанні   * Якія асацыяцыі выклікаюць у вас два апошнія словы? * Што такое вайна? * Як мы павінны адносіцца да ветэранаў? * Якая дата адзначаецца ў 2015 годзе? * Як называюцца такія пары слоў? * Якая тэма нашага ўрока?   3.3. Мэтавызначэнне  - Многае пра антонімы вы ведаеце з пачатковай школы.  - Якія мэты нашага ўрока? Якія задачы, на вашу думку, мы павінны вырашыць? (Настаўнік дапамагае дзецям у фармуліроўцы мэты ўрока)   * Паглыбіць веды па тэме; * замацаваць уменне знаходзіць антонімы; * падбіраць антонімы да слоў слоў розных семантычных груп, вызначаць іх сэнсава-стылістычную ролю. | 3.1 Утвараюць пары слоў з супрацьлеглым значэннем.  3.2. Называюць асацыяцыі, адказваюць на пытанні.  Запісваюць тэму ў сшытак.  3.3 Фармулююць мэты ўрока. |

**ІV этап. Аперацыйна-пазнавальны ( да 8 хвілін)**   
Мэта:засваенне зместу вывучаемага вучэбнага матэрыялу, пазнавальная актыўнасць вучняў.   
  
Педагагічная задача: арганізаваць пазнавальную дзейнасць вучняў па засваенні новых ведаў, стварыць сітуацыю поспеху.

|  |  |
| --- | --- |
| Дзейнасць настаўніка | Дзейнасць вучняў |
| 4.1-Нагадайце, што такое АНТОНІМЫ?  4.2. Давайце звернемся да правіла. (ст.87)(чытанне ўслых, з паметкамі)  v- ведалі  + новая інфармацыя  4.3. - Што новага вы даведаліся?  Слова настаўніка: “ Уладз. Міхайл. Лазоўскі стваральнік “Слоўніка антонімаў” , слова ўтварылася ад грэчаскага “анці”- значыць супраць, “онім” – імя”.  **ФІЗКУЛЬТХВІЛІНКА “НЕПАСЛУХМЯНЫЯ ДЗЕЦІ”**  Устаньце, рукі на пояс. Я вам называю слова , што абазначае дзеянне , а вы мне пакажыце мне супрацьлеглае дзеянне.  Паглядзіце ўніз - уверх,  дзеці сумуюць – весяляцца,  вочы заплюшчыце –расплюшчыце,  вучні ўсталі – вучні селі,  рукі апусцілі – паднялі. | 4.1.Адказваюць на пытанне. Прыгадваюць раней атрыманыя веды.  4.2. Слухаюць правіла, робяць паметкі алоўкам.  4.3. Называюць, якая інфармацыя з'яўляецца новай.  Слухаюць настаўніка.  Паказваюць супрацьлеглае дзеянне. |

**V этап. Кантрольна – ацэначны этап (да 20 хвілін)**

Мэта: высвятленне дзецьмі сваёй кампетэнтнасці, звязанай з дадзеным правілам.

Педагагічная задача: стварыць умовы для самакантролю, карэкцыі і самаацэнкі ведаў, уменняў і дзейнасці вучняў.

|  |  |
| --- | --- |
| Дзейнасць настаўніка | Дзейнасць вучняў |
| -А зараз прыменім атрыманыя веды на практыцы, працаваць будзем у групах:  ЗАДАННЕ 1.  ПРАКТ. 159 Выпісаць пары  1 рад- час : ноч – дзень, раніцай – вечарам;  2 рад- колер: чорны – белы;  3 рад- памер : высокі-нізкі, вялікі - малы;  ЗАДАННЕ 2. (вусна )  Да словазлучэнняў падбярыце антанімічныя.  Узор: цёмная ноч — ясны дзень.  Халоднае лета - цёплая зіма,  сказаў добра - зрабіў дрэнна ,  позна лёг- рана ўстаў,  працаваць раніцай - адпачываць вечарам,  ручны гадзіннік - насценны гадзіннік,  цвёрды гук-мяккі гук,  - Якой часцінай мовы могуць быць антонімы?  - Ці да ўсіх слоў можна падабраць антонімы?  - Які можна зрабіць вывад?  ЗАДАННЕ 3.  Практ. 162(пісьм ,)  1. Рад Стары паляўнічы – малады паляўнічы,  Стары дом – новы дом,  2. Рад Горкая вестка – добрая вестка,  Горкі смак- салодкі смак,  3. Рад Свежы вецер – цёплы вецер,  Свежы хлеб – чэрствы хлеб.  ЗАДАННЕ 4. (ДЛЯ МОЦНЫХ)  Практ. 164(вусна)  Худы – прысадзісты,  Цыбаты – карчасты,  Разважлівы – жвавы,  Спакойны - імклівы  ЗАДАННЕ 5.  ПРАКТ 161 (вусна растлумачце прыказкі, правапіс літар, якія трэба ўставіць)  СПІСАЦЬ 3 сказ (адзін вучань каля дошкі).  ЗАДАННЕ 6.  **ГУЛЬНЯ “ ТРЭЦЯЕ ЛІШНЯЕ”** (запісана на дошцы)  Цёпла, светла, холадна  Добры, блізкі , далёкі  Адважны, баязлівы, страшны.  Лёгкі, цяжкі, цвёрды. | 1.Выпісваюць пары слоў .  2. Падбіраюць антанімічныя .  2. Абапіраючыся на свае назіранні, робяць вывад: антонімы належаць да адной часціны мовы.  2. Выказваюць свае меркаванні, робяць вывад: большасць слоў не мае антонімаў, напрыклад, гук, гадзіннік антонімаў, напрыклад, гук, гадзіннік.  3.Самастойная работа вучняў.  4.Каменціруюць свой выбар.  5.Тлумачаць прыказкі, запісваюць сказ.  6. Знаходзяць лішняе слова, тлумачаць свой выбар,захоўваючы дысцыпліну, паважаючы сваіх аднакласнікаў . |

**VI. Рэфлексія( да 4 хвілін)**

Мэта: высвятленне дзецьмі сваёй кампетэнтнасці ці сваіх памылак, звязаных з новым вучэбным матэрыялам.

Педагагічная задача: стварыць умовы для самакантролю, карэкцыі і самаацэнкі ведаў, уменняў, навыкаў.

|  |  |
| --- | --- |
| Дзейнасць настаўніка | Дзейнасць вучняў |
| Прапануе заданне.  Прыём “Працягні фразу»  -Словы з супрацьлеглым значэннем называюцца .. (антонімы)  -Грэчаскае слова, якое мае значэнне супраць… (анты)  -Прозвішча аўтара “Слоўніка антонімаў”…(У.М. Лазоўскі)  -Іх любяць дарослыя і дзеці, для іх складання часта ўжываюцца антонімы… (загадкі) | Даюць адказы на пытанні, працягваючы фразу. |

**VІІ этап. Дамашняе заданне (1 хвіліна)**

Мэта: свядомы выбар і паспяховае выкананне дамашняга задання

Педагагічная задача: забяспечыць выбар вучнямі дамашняга задання

|  |  |
| --- | --- |
| Дзейнасць настаўніка | Дзейнасць вучняў |
| Прапануе вучням дамашняе заданне.  Абавязковае : параграф 25, практ 167(каменціруе заданне)  Дадатковае : знайсці і запісаць прыказкі і прымаўкі, у якіх ужываюцца антонімы. | Запісваюць д/з у дзённікі. |

**VІІІ этап. Падвядзенне вынікаў (2 хвіліны)**

|  |  |
| --- | --- |
| Дзейнасць настаўніка | Дзейнасць вучняў |
| Падводзіць вынікі, аналізуе работу класа, называе адзнакі і тлумачыць іх. Выстаўляе ў дзённікі. | Слухаюць , падаюць дзённікі. |